CELEX: 62017CA0582
Language: el
Date: 2019-04-02 00:00:00
Title: Συνεκδικασθείσες υποθέσεις C-582/17 και C-583/17: Απόφαση του Δικαστηρίου (τμήμα μείζονος συνθέσεως) της 2ας Απριλίου 2019 [αιτήσεις του Raad van State (Κάτω Χώρες) για την έκδοση προδικαστικής αποφάσεως] — Staatssecretaris van Veiligheid en Justitie κατά H. (C-582/17), R. C-583/17) (Προδικαστική παραπομπή — Προσδιορισμός του κράτους μέλους που είναι υπεύθυνο για την εξέταση αίτησης διεθνούς προστασίας — Κανονισμός (ΕΕ) 604/2013 — Άρθρο 18, παράγραφος 1, στοιχεία β' έως δ' — Άρθρο 23, παράγραφος 1 — Άρθρο 24, παράγραφος 1 — Διαδικασία εκ νέου ανάληψης — Κριτήρια σχετικά με τον προσδιορισμό της ευθύνης — Υποβολή νέας αίτησης σε άλλο κράτος μέλος — Άρθρο 20, παράγραφος 5 — Εκκρεμής διαδικασία προσδιορισμού — Ανάκληση της αίτησης — Άρθρο 27 — Προσφυγές)

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/5
            
         
      Απόφαση του Δικαστηρίου (τμήμα μείζονος συνθέσεως) της 2ας Απριλίου 2019 [αιτήσεις του Raad van State (Κάτω Χώρες) για την έκδοση προδικαστικής αποφάσεως] — Staatssecretaris van Veiligheid en Justitie κατά H. (C-582/17), R. C-583/17)
      (Συνεκδικασθείσες υποθέσεις C-582/17 και C-583/17) (1)
      
      (Προδικαστική παραπομπή - Προσδιορισμός του κράτους μέλους που είναι υπεύθυνο για την εξέταση αίτησης διεθνούς προστασίας - Κανονισμός (ΕΕ) 604/2013 - Άρθρο 18, παράγραφος 1, στοιχεία β' έως δ' - Άρθρο 23, παράγραφος 1 - Άρθρο 24, παράγραφος 1 - Διαδικασία εκ νέου ανάληψης - Κριτήρια σχετικά με τον προσδιορισμό της ευθύνης - Υποβολή νέας αίτησης σε άλλο κράτος μέλος - Άρθρο 20, παράγραφος 5 - Εκκρεμής διαδικασία προσδιορισμού - Ανάκληση της αίτησης - Άρθρο 27 - Προσφυγές)
      (2019/C 206/06)
      Γλώσσα διαδικασίας: η ολλανδική
      
         Αιτούν δικαστήριο
      
      Raad van State
      
         Διάδικοι στην υπόθεση της κύριας δίκης
      
      Staatssecretaris van Veiligheid en Justitie
      κατά
      H. (C-582/17), R. (C-583/17)
      
         Διατακτικό
      
      Ο κανονισμός (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα, έχει την έννοια ότι υπήκοος τρίτης χώρας ο οποίος υπέβαλε αίτηση διεθνούς προστασίας σε ένα πρώτο κράτος μέλος, εν συνεχεία εγκατέλειψε το κράτος μέλος αυτό και, ακολούθως, υπέβαλε νέα αίτηση διεθνούς προστασίας σε δεύτερο κράτος μέλος:
      
                  —
               
               
                  δεν μπορεί, κατ’ αρχήν, να επικαλεστεί, στο πλαίσιο προσφυγής ασκηθείσας δυνάμει του άρθρου 27, παράγραφος 1, του ως άνω κανονισμού, στο δεύτερο αυτό κράτος μέλος κατά της απόφασης περί μεταφοράς του, το σχετικό με τον προσδιορισμό της ευθύνης κριτήριο που προβλέπεται στο άρθρο 9 του εν λόγω κανονισμού·
               
            
                  —
               
               
                  μπορεί, κατ’ εξαίρεση, να επικαλεστεί, στο πλαίσιο τέτοιας προσφυγής, αυτό το κριτήριο περί προσδιορισμού της ευθύνης, όταν συντρέχει περίπτωση εμπίπτουσα στο πεδίο εφαρμογής του άρθρου 20, παράγραφος 5, του ίδιου κανονισμού, υπό τον όρο ότι ο υπήκοος τρίτης χώρας έχει προσκομίσει στην αρμόδια αρχή του αιτούντος κράτους μέλους στοιχεία που αποδεικνύουν κατά τρόπο πρόδηλο ότι αυτό το κράτος μέλος θα έπρεπε να θεωρηθεί ότι είναι το υπεύθυνο για την εξέταση της αίτησης κράτος μέλος κατ’ εφαρμογήν του εν λόγω κριτηρίου περί προσδιορισμού της ευθύνης.
               
            
         (1)  ΕΕ C 424 της 11.12.2017.